EkBass/fiwiki-20250220-pages-articles huggingface dataset:
Antichrist (elokuva)

Antichrist on Lars von Trierin ohjaama, vuonna 2009 valmistunut elokuva. Elokuvan ovat käsikirjoittaneet von Trier ja Anders Thomas Jensen. Elokuvan pääosissa näyttelevät Willem Dafoe ja Charlotte Gainsbourg. Elokuva esitettiin ensi kerran 18. toukokuuta 2009 Cannesin elokuvajuhlilla, jossa se sai järkyttyneen vastaanoton väkivaltaisen ja seksuaalisen kuvastonsa takia, ja sen hyväksymistä Cannesiin hämmästeltiin. Antichrist sai Pohjoismaiden neuvoston vuoden 2009 elokuvapalkinnon. Trier leikkaa tuotantoyhtiön ilmoituksen mukaan pahimmat järkytystä aiheuttaneet kohdat pois ja tekee elokuvasta ”katolisen version”, jota voidaan esittää Etelä-Euroopassa ja Yhdysvalloissa. Gainsbourg sai Cannesissa roolisuorituksestaan parhaan naisnäyttelijän palkinnon. Elokuvan tekoa on leimannut Trierin masennus ja siitä toipuminen. Hän ei voinut käsien vapinan vuoksi poikkeuksellisesti itse kuvata elokuvaa. Helsingin Sanomien kriitikon Veli-Pekka Lehtosen mukaan elokuvan tausta voi olla vähintään yhtä kiinnostava kuin itse teos. Ohjaaja on omistanut elokuvan neuvostoelokuvan mestari Andrei Tarkovskille. == Näyttelijät == == Vastaanotto == Kritiikissä elokuvaa luonnehditaan ahdistavan raa’aksi.MH: Antichrist, Päivän elokuvia, Tv-maailma, 32/2012 sivu Se sai Nyt-liitteen viideltä kriitikolta pistekeskiarvon 3,8. Turun Sanomien Tapani Maskulan mielestä ”Antichrist ei rienaa eikä mässäile raakuuksilla, vaikka siinä lyödään otsaa vessanpönttöön, porataan pulttia sääriluuhun ja silvotaan saksilla klitorista”. Hänestä noihin kohtauksiin on mahdotonta samastua, koska jo varhain ohjaaja etäännyttää katsojan tarkkailijaksi. Maskulan mielestä Antichrist ei ole virheetön elokuva, mutta se vie yleisönsä ”pari pykälää lähemmäksi pimeyden sydäntä, itsemme ymmärtämistä”. == Lähteet == == Aiheesta muualla == === Arvostelut === * * * Tomperi, Tuukka: Antichristus elokuvissa. Niin & näin 1/2010 Luokka:Psykologiset kauhuelokuvat Luokka:Vuoden 2009 elokuvat Luokka:Tanskalaiset elokuvat Luokka:Lars von Trierin ohjaamat elokuvat Luokka:Seulonnan keskeiset artikkelit Luokka:Kokeelliset elokuvat
Kaarina Koivistoinen

Aune Kaarina Koivistoinen (ent. Pajo, o.s. Korpinen, s. 12. syyskuuta 1943 Seinäjoki) on suomalainen liberaali poliitikko. Koivistoinen toimi Liberaalisen kansanpuolueen puheenjohtajana vuosina 1990–1992. Hän on koulutukseltaan filosofian lisensiaatti.KK:n oikeaksi todistettu ansioluettelo vuodelta 1997; Ilkan suku,1979,Lahden kirjapaino; Gerald Enckell: Släkten Enckell, 2000, Tukholma Koivistoinen liittyi LKP:hen vuonna 1972. Hänet valittiin Vantaan kaupunginvaltuustoon vaaleissa 1976. Hän toimi pitkään Liberaalisen kansanpuolueen Naiset -yhdistyksen puheenjohtajana sekä naisjärjestöjen kansallisissa ja kansainvälisissä tehtävissä. Koivistoinen toimi myös puolueensa edustajana muun muassa Liberal Internationalissa, Suomen ETYK-toimikunnassa ja YK:n valtuuskunnassa.Vantaan kaupungin koulutuslautakunnan kokouksen pöytäkirja 13.6.1995 ,§37,liite Koivistoinen tutki sisäilman laatua ensimmäisten joukossa Helsingin yliopistossa, ja hän julkaisi tutkimuksen Vantaan koulujen sisäilman laadusta 1986.Sisäilman laatu Vantaan kouluissa, Vantaan kaupungin julkaisusarja C4:1987 ja Lisensiaattitutkielma,Ilman laatu ja sen vaikutus koululaisten poissaoloihin, Kaarina Koivistoinen,1987, Helsingin yliopisto,Fysiikan laitos Hän kirjoitti myös kolumneja ajankohtaisista asioista muun muassa Vantaan Sanomiin ja osallistui Vantaan kunnallispolitiikkaan. ==Lähteet== Luokka:Suomalaiset liberaalit poliitikot Luokka:Liberaalisen kansanpuolueen puheenjohtajat Luokka:Vantaan kaupunginvaltuutetut Luokka:Suomalaiset kolumnistit Luokka:Vuonna 1943 syntyneet Luokka:Elävät henkilöt
Draper Fisher Jurvetson

Draper Fisher Jurvetson (DFJ) on yhdysvaltalainen pääomasijoitusyhtiö, joka toimii venture capital -rahoittajana. Yhtiön päämaja on Menlo Parkissa, Kaliforniassa. Se hallinnoi noin 4,5 miljardin dollarin sijoitusomaisuutta. Draper Fisher Jurvetsonin tunnettuihin sijoituksiin kuuluvat muun muassa Hotmail, Overture, Baidu, Skype, Technorati, SugarCRM, Meebo ja Tesla Motors. Yritys on nimetty perustajiensa Timothy C. Draperin, John H. N. Fisherin ja Steve Jurvetsonin mukaan. ==Aiheesta muualla== *Draper Fisher Jurvetson Luokka:Yhdysvaltalaiset pääomasijoitusyhtiöt
Moisés Solana

Moisés Solana Arciniega (26. joulukuuta 1935 – 27. heinäkuuta 1969) oli meksikolainen F1-kuljettaja. Hän osallistui kahdeksaan F1-osakilpailuun kausina 1963–1968. Hän oli parhaimmillaan kymmenes Meksikon GP:ssä 1964, eikä hän saanut urallaan yhtäkään pistettä. Solana kilpaili myös F2-luokassa vuonna 1968 Lotuksella Jaraman radalla Madridissa. Hän testasi myös Ferrarin F2-autoa ja ajoi Lolalla ja McLarenilla USSRC- ja CanAm-sarjoissa vuosina 1966–1968 voittaen ensimmäisen USRRC pistekilpailun Group 7 -sarjoissa ensimmäisessä kansallisessa kilpailussa Méxicossa. Hän yhä pitää kaikkia ennätyksiä Meksikon tiekilpailukategoriassa ja Meksikon Magdalena Mixhugan radalla. Solana oli pitkään ainoa kuljettaja, joka on kilpaillut F1-sarjassa autolla numero 13. Tämä tapahtui Meksikon GP:ssä 1963. Numeroa käytettiin F1-sarjan osakilpailussa seuraavan kerran vasta kaudella 2014, kun Pastor Maldonado valitsi sen itselleen. Solana menehtyi heinäkuussa 1969 kilpa-ajossa menetettyään McLareninsa hallinnan ja törmättyään siltaan. == Lähteet == Luokka:Meksikolaiset Formula 1 -kuljettajat Luokka:Moottoriurheilussa surmansa saaneet kuljettajat Luokka:Vuonna 1935 syntyneet Luokka:Vuonna 1969 kuolleet
Talvikolmio

Talvikolmio on Orionin Betelgeuzen, Pienen koiran Procyonin ja Ison koiran Siriuksen muodostama tunnettu talvisen yötaivaan asterismi. Suomessa talvikolmio näkyy vaivattomasti. == Katso myös == *Kesäkolmio == Aiheesta muualla == *The Winter Triangle Luokka:Asterismit
Alex Soler-Roig

Alex Soler-Roig (s. 29. lokakuuta 1932) on entinen espanjalainen F1-kuljettaja. Hän osallistui kymmeneen F1-osakilpailuun kausina 1970–1972. Hän karsiutui neljästi ja keskeytti kuudesti eikä saavuttanut pisteitä.Aika- ajoissa hän oli parhaimmillaan 17:s (Hollannin Grand Prix 1971). Hän osallistui myös useisiin MM-sarjaan kuulumattomiin kilpailuihin. == Lähteet == Luokka:Espanjalaiset Formula 1 -kuljettajat Luokka:Vuonna 1932 syntyneet Luokka:Elävät henkilöt
Jeff Betancourt

Jeff Betancourt on yhdysvaltalainen elokuvaleikkaaja. Hänen leikkaamiaan on neljä 25 eniten ansainneesta yliluonnollista kauhua sisältäneestä elokuvasta. Hän on ohjannut vuonna 2008 valmistuneen videona julkaistun Boogeyman 2 -elokuvan. == Aiheesta muualla == * Luokka:Yhdysvaltalaiset elokuvaleikkaajat Luokka:Yhdysvaltalaiset elokuvaohjaajat Luokka:Syntymävuosi puuttuu Luokka:Elävät henkilöt
Talvisota (täsmennyssivu)

Talvisota voi tarkoittaa seuraavia: * talvisota, sota Suomen ja Neuvostoliiton välillä vuosina 1939–1940 * Talvisota, Antti Tuurin romaani vuodelta 1984 * Talvisota, Pekka Parikan ohjaama, talvisodasta kertova elokuva vuodelta 1989 * Suomen Talvisota 1939–1940, vuosina 1969–1970 toiminut suomalainen rock-yhtye * Talvisota, vuoden 1987 strategiapeli * Talvisota: Icy Hell, vuoden 2007 strategiapeli. == Muuta == Englanninkielinen termi Winter War voi tarkoittaa myös seuraavia: * Fight Club Finland, showpainitapahtuma * Winter War, Simulations Publicationsin vuoden 1972 lautapeli * A Winter War, Game Research/Designin vuoden 1994 lautapeli
Lanosteroli

Lanosteroli (C30H50O) on tetrasyklinen triterpenoidi. Se on yhdiste, josta kaikki steroidit ovat johdannaisia. == Biosynteesi == Kahden farnesyylipyrofosfaatin kondensoituessa syntyy skvaleenimolekyyli. Varsinainen lanosterolisynttesi tapahtuu yhdeksässä osassa, joista ensimmäisessä skvaleenimono-oksigenaasi eli skvaleeniepoksidaasi hapettaa skvaleenin 2,3-oksidoskvaleeniksi. 2,3-Oksidoskvaleenista muokataan lanosterolisyntaasientsyymin avulla lanosterolia. Rengasmaisen rakenteen syntyminen tapahtuu useassa osassa. Lanosterolimolekyylissä on seitsemän kiraliakeskusta == Steroidien synteesi == Kaikki steroidit pohjatuvat lanosterolin rakenteeseen, josta ne muokataan erilaisten entsyymien avulla. Lanosterolista muokataan muun muassa kolesterolia yhdeksällätoista itsenäisellä reaktiolla. Näissä tarvittavat entsyymit ovat sitoutuneet eliöiden soluseinämiin. == Lähteet == == Aiheesta muualla == *Terveysportti: Lanosteroli *PubChem: Lanosterol *DrugBank: Lanosterol *Human Metabolome Database: Lanosterin *KEGG: Lanosterol Luokka:Terpeenit
Kava (täsmennyssivu)

Kava voi viitata seuraaviin: * kavapippuri (Piper methysticum), pippurikasveihin kuuluva viljelykasvi * kavahöylä, puuntyöstötyökalu * Kava, kylä ja maalaiskunta Lihoslavlin piirissä Venäjällä * Kava, kunta Malissa * cava, espanjalainen kuohuviinilaji * KAVA, lyhenteenä: ** KAVA, Kansallinen audiovisuaalinen arkisto, ent. Suomen elokuva-arkisto, nyk. KAVI Kansallinen audiovisuaalinen instituutti ** KAVA, kansantaloustieteen valtakunnallinen jatkokoulutusohjelma * Kava, sukunimenä: ** Ritva Kava (s. 1944), suomalainen taidehistorioitsija ja museoneuvos, Emil Cedercreutzin museon ent. johtaja
Pál Titkos

Pál Titkos (6. tammikuuta 1908, Kelenvölgy, Itävalta-Unkari – 8. lokakuuta 1988, Budapest, Unkari) oli unkarilainen jalkapalloilija ja jalkapallovalmentaja. Hän edusti Unkaria Ranskan MM-kisoissa 1938 ja teki loppuottelussa Italiaa vastaan maalin. Koko turnauksessa Titkos pelasi kaksi ottelua. Seurajoukkue tasolla Titkos edusti budapestilaista MTK Hungária sekä óbudalaista Budai 33:sta. Valmennusurallaan Titkos valmensi mm. Egyptin maajoukkuetta. == Lähteet == Luokka:Unkarilaiset jalkapalloilijat Luokka:Unkarilaiset jalkapallovalmentajat Luokka:Vuonna 1908 syntyneet Luokka:Vuonna 1988 kuolleet
Rome Kanda

Rome Kanda on japanilainen juontaja ja koomikko. Hän asuu Yhdysvalloissa. Hän juontaa ohjelmaa Banzuke, jossa hän esiintyy nimellä Kei Kato. Kanda on juontajana myös ohjelmassa Jenkit kisaavat Japanissa. ==Aiheesta muualla== * Official website * Rome Kanda Fan Site Luokka:Japanilaiset näyttelijät
STS-9

STS-9 oli Nasan avaruussukkulaohjelman yhdeksäs ja Columbia-sukkulan kuudes lento. Laukaisu tapahtui 28. marraskuuta 1983 kello 16:00 UTC-aikaa Kennedyn avaruuskeskuksesta. Lento päättyi laskeutumiseen 8. joulukuuta kello 23:47 Edwardsin lentotukikohtaan. Lennon kuusihenkinen miehistö oli siihenastisista suurin. Komentajana toimi kokenut Gemini-, Apollo- ja sukkula-astronautti John Young. Toista kertaa avaruuteen matkasi lennon tehtäväspesialistina Skylab- astronautti Owen K. Garriott. Ensimmäisellä lennollaan olivat lentäjä Brewster H. Shaw sekä spesialistit Robert A. Parker, Byron K. Lichtenberg ja saksalainen ESA:n astronautti Ulf Merbold. Hyötykuormana lennolla oli ensimmäistä kertaa Spacelab 1 -laboratoriomoduuli. Miehistö suoritti moduulissa yhteensä 73 eri koetta mm. fysiikasta, materiaalitutkimuksesta sekä lääke- ja tähtitieteestä. Lennon paluu viivästyi kahdeksalla tunnilla sukkulan järjestelmiä ohjaavista neljästä tietokoneesta kahden kaatuessa. Lisäksi aivan laskeutumisen loppuvaiheessa Columbian APU-generaattoreissa syttyi polttoainevuodon seurauksena tulipalo, joka aiheutti huomattavia vaurioita generaattoreihin. ==Lähteet== STS-009 Luokka:Vuoden 1983 avaruustoiminta
György Sárosi

György Sárosi (15. syyskuuta 1912, Budapest, Itävalta-Unkari – 9. kesäkuuta 1993, Genova, Italia) oli unkarilainen jalkapalloilija ja jalkapallovalmentaja. Hän edusti Unkaria kaksissa maailmanmestaruuskilpailuissa 1934 sekä 1938. World Soccer -lehti valitsi Sárosin vuosisadan 87. parhaaksi jalkapalloilijaksi 1999. Koko seurajoukkueuransa Sárosi edusti budapestiläistä Ferencvárosia, jossa hän teki 351 maalia 383 pelissä. == Lähteet == Luokka:Unkarilaiset jalkapalloilijat Luokka:Unkarilaiset jalkapallovalmentajat Luokka:Vuonna 1912 syntyneet Luokka:Vuonna 1993 kuolleet
Ullsfjorden

Ullsfjorden (, ) on vuono Tromssan läänissä Pohjois-Norjassa. Se sijaitsee Tromssan, Lyngenin ja Karlsøyn kuntien alueella. Vuono on yhteydessä Pohjoiseen jäämereen Karlsøyn kunnassa Vannsundetin kautta Helgøysundetista sekä Karlsøyn ja Skjervøyn kuntien rajalla Fugløysundetista. Hieman Fugløysundetia etelämpänä Ullsfjordenin kanssa risteytyy myös Lyngenin vuono. Tromssan kunnassa vuonosta johtaa haara (Grøttsundet) myös Tromssan kaupungin luo. Vuono haarautuu etelämpänä vielä Sørfjordeniin ja Kjoseniin (Muotkalahti). == Lähteet == == Aiheesta muualla == Luokka:Tromssan läänin vuonot Luokka:Tromssa Luokka:Yykeä Luokka:Kalsa
Korihaiden kausi 2009–2010

Kausi 2009–2010 on Korihaiden 29. SM-sarjassa. Joukkue pelaa ottelunsa Pohitullin palloiluhallissa. Päävalmentajana toimii neljättä kauttaan Jyri Lehtonen, jolla on seuran kanssa sopimus kevääseen 2011 saakka. Korihait sai liigalisenssinsä yhdessä kaikkien muiden seurojen kanssa 17. kesäkuuta 2009. == Areena == Pohitullin palloiluhallia remontoitiin kesän 2009 aikana. Pelikenttä siirtyi turva-aluemääräysten vuoksi 1,5 metriä pääkatsomon suuntaan, jolloin nykyinen pääkatsomo siirrettiin salin eteläpäätyyn. Pääkatsomoon tuli uusi jyrkempi katsomo, jolloin myös sen kapasiteetti laski. Tällä Korihait ja Uusikaupunki pyrkivät nostamaan kapasiteettia 2000 henkeen, joka vaaditaan Korisliiga-seuroilta vuonna 2012. Kenttä laajennettiin FIBA:n vuoden 2012 sääntöjen mukaisesti: kolmen pisteen viiva siirtyi puoli metriä taaksepäin ja lisäksi korin alle piirrettiin törmäysalue. Areena onkin tiettävästi ensimmäinen pelipaikka Suomessa, jossa siirrytään jo tuleviin sääntömuutoksiin. == Harjoitusottelut == # Päivä Koti Tulos Vieras Yleisöä Yhteensä Raportti 1 4. syyskuuta Korihait 88-67 Lapuan Korikobrat - 1-0 == Joukkue 2009-2010== Kauden 2008–2009 jälkeen seurassa jatkoivat Jussi Kumpulainen, Heikki Saaristo ja Bojan Sarcevic, joilla oli sopimus vielä seuraavallekin kaudelle. Ognjen Kuzmićin kanssa Korihait teki kauden 2008-2009 päätteeksi jatkosopimuksen, joka kestää kevääseen 2011 saakka. Mikko Jalosen kanssa Korihait teki 1+1-vuotisen sopimuksen. Jalonen oli pelannut Korihaissa jo kausina 2003-2005. Petri Heinonen pelasi Korihaissa vuokralla jo kaudella 2008–2009, jonka jälkeen Heinonen solmi Korihaiden kanssa 1+1-vuotisen sopimuksen. === Pelaajasiirrot === Päiväys Nimi Kansalaisuus Vanha seura Uusi seura Vihreällä pohjalla Korihaihin tulleet pelaajat, valkoisella lähteneet Vihreällä pohjalla Korihaihin tulleet pelaajat, valkoisella lähteneet Vihreällä pohjalla Korihaihin tulleet pelaajat, valkoisella lähteneet Vihreällä pohjalla Korihaihin tulleet pelaajat, valkoisella lähteneet Vihreällä pohjalla Korihaihin tulleet pelaajat, valkoisella lähteneet Vihreällä pohjalla Korihaihin tulleet pelaajat, valkoisella lähteneet 19.5 Mikko Jalonen Forssan Koripojat Korihait 5.6 Niilo Lehtilä Korihait Kaarinan Ura 17.6 Petri Heinonen Espoon Honka Korihait 13.7 Danny Gathings Uppsala Basket Korihait 13.7 Sad Niskanen Korihait Kauhajoen Karhu 15.7 Arizona Reid Geneva Devils Korihait === Kokoonpano === == Lähteet == == Aiheesta muualla == *Virallinen kotisivu *Suomen Koripalloliitto Luokka:Korihaiden kaudet
Jacqueline Hein

Jacqueline Hein (o.s. Todten, s. 29. toukokuuta 1954) on entinen itäsaksalainen keihäänheittäjä ja olympiamitalisti. Jacqueline Todten saavutti keihäänheitossa olympiahopeaa Münchenin 1972 olympialaisissa tuloksella 62,54 m. Hän heitti vasta viimeisellä heitollaan yli 60 metriä ja nousi sillä kolmannelta sijalta toiseksi. Rooman EM-kilpailuissa 1974 hän saavutti hopeaa tuloksella 62,10 m. Vuonna 1976 hän avioitui entisen kuulantyöntäjän Siegbert Heinin kanssa ja sijoittui nimellä Jacqueline Hein Montréalin olympialaisissa neljänneksi tuloksella 63,84 m. Hän heitti jälleen parhaan tuloksensa viimeisellä heittokierroksella ja ohitti maannaisensa Sabine Sebrowskin mutta samalla heittokierroksella yhdysvaltalainen Kathy Schmidt nousi saksalaisten ohi pronssille. ==Lähteet== * * * Luokka:Itäsaksalaiset keihäänheittäjät Luokka:Itäsaksalaiset olympiamitalistit Luokka:Vuonna 1954 syntyneet Luokka:Elävät henkilöt
Plateaux

Plateaux on yksi Togon viidestä alueesta. Plateaux’n asukasluku on vuoden 2022 väestönlaskennan mukaan 1 635 946, ja sen pinta-ala on 16 974 km². Alueen pääkaupunki on Atakpamé. Plateaux’n alue rajoittuu idässä Beniniin, lännessä Ghanaan, pohjoisessa Centralen alueeseen ja etelässä Maritimen alueeseen. == Prefektuurit == Maritimen alue jakaantuu kahteentoista prefektuuriin: *Agou *Akébou *Amou *Anié *Danyi *Est-Mono *Haho *Kloto *Kpélé *Moyen-Mono *Ogou *Wawa == Lähteet == * statoids.com === Viitteet === Luokka:Togon alueet
Kathy Schmidt

Kathryn Joan (Kathy) Schmidt (s. 29. joulukuuta 1953) on entinen yhdysvaltalainen keihäänheittäjä. Hän on yhä vuonna 2009 viimeisin yhdysvaltalainen keihäänheiton olympiamitalisti. Schmidt saavutti keihäänheitossa olympiapronssia Münchenin 1972 olympialaisissa tuloksella 59,94 m, jonka hän heitti ensimmäisellä heitollaan. Montréalin 1976 olympialaisissa hän saavutti toisen olympiapronssinsa tuloksella 63,96 m. Hän heitti yli 60 metriä vasta viimeisellä heittokierroksella ja nousi viidenneltä sijalta kolmanneksi ohi kahden itäsaksalaisheittäjän. Kathy Schmidt heitti Fürthissä 11. syyskuuta 1977 keihäänheiton maailmanennätyksen 69,32 m. Ennätys pysyi hänen nimissään kesäkuuhun 1979, jolloin itäsaksalainen Ruth Fuchs otti sen takaisin nimiinsä. == Lähteet == * * * Luokka:Yhdysvaltalaiset keihäänheittäjät Luokka:Yhdysvaltalaiset olympiamitalistit Luokka:Vuonna 1953 syntyneet Luokka:Elävät henkilöt
LG KS360

LG KS360 on LG Electronicsin vuoden 2008 toisella vuosipuoliskolla julkaisema 2G-puhelin. == Tekniikka == Puhelimessa on sivusta liukuva qwerty-näppäimistö. Puhelimessa on kahden megapikselin kamera ilman automaattitarkennusta. == Ominaisuudet == * Bluetooth 2.0 * Musiikkisoitin * Radio (toimii vain kuulokkeilla) * Kosketusnäyttö (toimii vain numeroita näppäillessä) * microSD muistikorttipaikka == Lähteet == * puhelinvertailu.com – LG KS360 == Aiheesta muualla == * nordic.lge.com – LG KS360 Luokka:QWERTY-matkapuhelimet‎ Luokka:Vuoden 2008 matkapuhelimet KS360
Kimmo Tauriainen

Kimmo Tauriainen (16. maaliskuuta 1972 Rovaniemi − tammikuu 2025) oli suomalainen jalkapalloilija. Hän oli pelipaikaltaan vasen laitahyökkääjä. Tauriaisen ura alkoi Rovaniemen Palloseurasta. Hän nousi edustusjoukkueeseen kaudella 1989, jolloin RoPS voitti pronssia. Tauriainen pelasi Rovaniemellä neljä kautta kunnes siirtyi 1. divisioonassa pelanneeseen Kontulan Urheilijoihin. Hän edusti Kontua kolme kautta, minkä jälkeen hän päätyi niin ikään 1. divisioonassa pelanneiden Kemin Palloseuran ja Gamlakarleby Bollklubbin kautta Atlantikseen 1998. Tauriainen oli mukana nostamassa Atlantista Veikkausliigaan kauden 2000 päätteeksi ja voittamassa Suomen Cupia 2001. Atlantiksesta Tauriainen suuntasi Norjan pääsarjan IK Startiin. Yhden kauden jälkeen Tauriainen palasi Suomeen FC Jokereihin, josta hän siirtyi Myllykosken Palloon kaudeksi 2004. Hän kärsi kaudella pahasta loukkaantumisesta, mutta oli mukana voittamassa cupia. Seuraavalla kaudella Tauriainen voitti MyPassa mestaruuden. Tauriainen palasi vielä takaisin Atlantikseen 2006, mutta lopetti aktiiviuransa kauden päätteeksi polvivamman vuoksi. Kimmo Tauriainen ei noussut veljiensä Pasin ja Vesan tapaan koskaan A-maajoukkueeseen, mutta hänellä on tilillään kaksi maaottelua futsalissa. Pelaajauransa jälkeen Kimmo Tauriainen toimi liikelahja- ja painopäällikkönä veljensä Pasin perustamassa Duosport-urheiluliikeketjussa.duosport.fi Tauriainen kuoli syöpään tammikuussa 2025. == Lähteet == Luokka:Suomalaiset jalkapalloilijat Luokka:Suomalaiset futsalpelaajat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1972 syntyneet Luokka:Vuonna 2025 kuolleet
Argentina Menis

Argentina Menis (19. heinäkuuta 1948 Cernele, Dolj, Romania – 3. maaliskuuta 2023) oli romanialainen kiekonheittäjä ja olympiamitalisti. Menis sijoittui Helsingin EM-kilpailuissa 1971 kiekonheitossa neljänneksi tuloksella 59,04 m. Münchenin 1972 olympialaisissa hän saavutti hopeaa tuloksella 65,06 m. Rooman EM-kilpailuissa 1974 hän saavutti hopeaa tuloksella 64,62 m. Montréalin 1976 olympialaisissa hän sijoittui kuudenneksi tuloksella 65,38 m. Prahan EM- kilpailuissa 1978 hän oli vielä yhdeksäs tuloksella 58,36 m. Menis heitti Constanțassa 23. syyskuuta 1972 eli muutama viikko olympialaisten jälkeen kiekonheiton maailmanennätyksen 67,32 m. Toukokuussa 1973 olympiavoittaja Faina Melnik vei ennätyksen takaisin nimiinsä. ==Lähteet== * * * * ===Viitteet=== Luokka:Romanialaiset kiekonheittäjät Luokka:Romanialaiset olympiamitalistit Luokka:Vuonna 1948 syntyneet Luokka:Vuonna 2023 kuolleet
Antonín Puč

Antonín Puč (16. toukokuuta 1907 Jinonice, Itävalta-Unkari – 18. huhtikuuta 1988 Praha, Tšekkoslovakia) oli tšekkoslovakialainen jalkapalloilija ja jalkapallovalmentaja. Hän edusti Tšekkoslovakiaa vuosien 1934 ja 1938 maailmanmestaruuskilpailuissa ja voitti hopeaa vuonna 1934. Seurajoukkuetasolla Puč edusti suurimman osan urastaan Slavia Prahaa. Tšekkoslovakian jakautuessa kahdeksi valtioksi ja maajoukkueeksi, Pučin 34 maalia jäivät yhteisen maajoukkueen ikuiseksi ennätykseksi. Tšekin maajoukkueen osalta ennätys kesti vuoteen 2005 asti ennen kuin Jan Koller teki 35. maalinsa. == Lähteet == Luokka:Tšekkoslovakialaiset jalkapalloilijat Luokka:Tšekkoslovakialaiset jalkapallovalmentajat Luokka:Vuonna 1907 syntyneet Luokka:Vuonna 1988 kuolleet
Aggtelek

Aggtelek () on kylä Borsod-Abaúj-Zemplénin maakunnassa Unkarissa. Kylä on tunnettu laajoista tippukiviluolista, jotka sijaitsevat sen lähellä, Baradla- Domican luolastossa. Tämä on osa Unescon maailmanperintöluetteloon kuuluvia Aggtelekin ja Slovakian karstimaan luolia. Luolasto on nykyisin Aggtelekin kansallispuisto. ==Sijainti== Aggtelek sijaitsee lähellä Slovakian rajaa, 50 kilometrin päässä luoteeseen maakunnan pääkaupungista Miskolcista. ==Historia== Ensimmäinen tunnettu maininta Aggtelekistä on vuodelta 1295. Tuolloin se tunnettiin nimellä Ogogteluk. Mongolien miehitettyä Unkarin 1200-luvulla kylä raunioitui vuosikausiksi. Vuonna 1858 Aggtelek tuhoutui tulipalossa. Toisen maailmansodan itärintama oli hyvin lähellä kylää, mikä aiheutti lisää tuhoa. ==Lähteet== *The Nuttall Encyclopædia: Being a Concise and Comprehensive Dictionary of General Knowledge ==Aiheesta muualla== * Unescon maailmanperintökohdelista * Aggtelekin kansallispuiston virallinen sivusto Luokka:Unkarin kylät Luokka:Borsod-Abaúj-Zemplén
Vasilka Stoeva

Vasilka Rafailova Stoeva (, s. 14. tammikuuta 1940 Kotel, Sliven, Bulgaria) on entinen bulgarialainen kiekonheittäjä ja olympiamitalisti. Stoeva saavutti Münchenin 1972 olympialaisissa kiekonheitossa pronssia tuloksella 64,34 m. Rooman EM-kilpailuissa 1974 hän sijoittui kahdeksanneksi tuloksella 57,12 m. == Lähteet == * * * Luokka:Bulgarialaiset kiekonheittäjät Luokka:Bulgarialaiset olympiamitalistit Luokka:Vuonna 1940 syntyneet Luokka:Elävät henkilöt
Katariina Pantila

Katariina Meri-Tuulia Pantila (ent. Lönnqvist 2005–2008, o.s. Hyttinen; elokuu 1981 Hämeenlinna – 8. maaliskuuta 2010 Turku) oli nokialainen sairaanhoitaja, joka tuomittiin 19. toukokuuta 2009 elinkautiseen vankeuteen murhasta ja murhan yrityksestä. Tampereen käräjäoikeuden mukaan Pantila oli kesällä 2007 Ylöjärvellä olevassa hoitolaitoksessa hoitajana toimiessaan murhannut siellä hoidettavana olleen kehitysvammaisen vanhuksen pistämällä tähän insuliinia. Hän oli myös yrittänyt murhata kahdeksan kuukauden ikäisen sukulaislapsen insuliinilla samana kesänä nykyisen Ylöjärven Kurussa. Pantilaa syytettiin myös pahoinpitelyistä, kun hän syyttäjän mukaan oli antanut potilaille lääkitykseen kuulumattomia lääkeaineita. Pahoinpitelysyytteet käräjäoikeus kuitenkin hylkäsi. Mielentilatutkimuksen mukaan Pantila oli teot tehdessään syyntakeinen, mutta hänellä oli tutkimuksen mukaan narsistinen persoonallisuushäiriö. Hovioikeus piti voimassa käräjäoikeuden antaman elinkautisen tuomion. Pantila löydettiin kuolleena sellistään Turun vankilasta 8. maaliskuuta 2010, vain muutamia päiviä hovioikeuden päätöksen jälkeen. Alibi uutisoi lehtensä numerossa 10/2012 Pantilan lesken syyttävän vankilan henkilökuntaa laiminlyönneistä kuoleman yhteydessä. == Katso myös == *Aino Nykopp-Koski *Arnfinn Nesset *Niels Högel == Lähteet == Luokka:Suomalaiset murhaajat Luokka:Henkirikoksiin syyllistyneet terveydenhoidon ammattilaiset Luokka:Suomalaiset elinkautisvangit Luokka:Suomalaiset sairaanhoitajat Luokka:Vuonna 1981 syntyneet Luokka:Vuonna 2010 kuolleet
Chris Willis

Christopher ”Chris” Willis (s. 1969 Dayton, Ohio) on yhdysvaltalainen laulaja- lauluntekijä ja musiikkituottaja. Hän on alun perin ollut gospel-laulaja, mutta myöhemmin hän aloitti laulamisen yhteistyössä disko-house-artisti David Guettan kanssa. Nykyään Willis asuu Atlantassa Georgian osavaltiossa. == Diskografia == ===Mukana kappaleilla=== Vuosi Single Listasijoitus Albumilta Yhdysvallat UKEveryhit.com - accessed May 2009 FR ITA BEL SWI NL AUS SWE U.S. Pop 100 U.S. Dance 2001 "Just a Little More Love" (mukana David Guetta) — — 19 29 — — 59 38 — — Just a Little More Love 2002 "Love Don't Let Me Go" (mukana David Guetta) — — 46 4 — — 13 19 — — "People Come, People Go" (mukana David Guetta) — — — 42 — — 54 — — — 2004 "Money" (mukana David Guetta & Mone) — — — 63 — — 52 — — — Guetta Blaster "Stay" (mukana David Guetta) — — — 18 — — 82 — — — 2006 "Love Don't Let Me Go (Walking Away)" (mukana David Guetta & The Egg) — 3 3 11 9 42 19 43 32 25 Fuck Me I'm Famous International 2007 "Love Is Gone" (mukana David Guetta) 46 1 9 3 32 9 11 14 — 9 Pop Life 2008 "Tomorrow Can Wait" (mukana David Guetta & Tocadisco) — 21 — 8 — — 44 21 — — 2009 "Everytime We Touch" (mukana David Guetta, Steve Angello & Sebastian Ingrosso) — — 68 — — — — 19 — — "Gettin' Over" (mukana David Guetta) \- - - - - - - - - - One Love "Roll Wit It" (mukana Marc Mysterio)http://www.discogs.com/Marc-Mysterio-Roll-Wit- It/release/1762188 \- - - - - - - - - - TBA == Lähteet == Luokka:Yhdysvaltalaiset laulajat Luokka:Afroamerikkalaiset Luokka:Vuonna 1969 syntyneet Luokka:Elävät henkilöt
Jotain annettavaa

Jotain annettavaa (Something's Gotta Give) on romanttinen komedia vuodelta 2003. Pääosia esittävät Jack Nicholson sekä Diane Keaton, joka sai roolisuorituksestaan parhaan naispääosan Oscar -ehdokkuuden. == Juoni == Harry Sarbon (Nicholson) on newyorkilainen musiikkimoguli ja naistenmies, jolla on tapana tavata itseään huomattavasti nuorempia naisia. Romanttinen viikonloppu hänen viimeisimmän ihastuksensa kanssa keskeytyy, kun hän saa sydänkohtauksen. Harry selviää säikähdyksellä muttei malta jäädä sairaalaan lepäämään, vaan lähtee Erica Barry -nimisen naisen (Keaton) rantahuvilalle toipumaan. Pian nämä kaksi rakastuvat toisiinsa mutta Harry ei voi mitään sille seikalle, että hän ei ole sitoutuvaa tyyppiä, vaan ikuinen poikamies. == Näyttelijät == == Aiheesta muualla == * * Luokka:Yhdysvaltalaiset romanttiset komediat Luokka:Vuoden 2003 yhdysvaltalaiset elokuvat Luokka:Nancy Meyersin ohjaamat elokuvat Luokka:Columbia Picturesin elokuvat Luokka:Warner Brosin elokuvat
Angelo Schiavio

Angelo Schiavio (15. lokakuuta 1905 Bologna, Italia – 17. huhtikuuta 1990 Bologna, Italia) oli italialainen jalkapalloilija. Hän pelasi koko uransa bolognalaisessa Bologna FC 1909:ssä. Maajoukkueessa Schiavio saavutti maailmanmestaruuden sekä olympiapronssin. Hän teki ratkaisumaalin vuoden 1934 maailmanmestaruuskilpailujen loppuottelussa Tšekkoslovakiaa vastaan jatkoajalla. == Lähteet == Luokka:Italialaiset jalkapalloilijat Luokka:Jalkapallon maailmanmestarit Luokka:Italialaiset olympiamitalistit Luokka:Vuonna 1905 syntyneet Luokka:Vuonna 1990 kuolleet
Trikiiri ja dikiiri

Trikiiri ja dikiiri ovat ortodoksisen kirkon jumalanpalvelusvälineitä. Kysymyksessä on kaksi kynttilänjalkaa: Pyhää Kolminaisuutta kuvaava trikiiri on kolmihaarainen ja Kristuksen kahta luontoa – jumalallista ja inhimillistä – kuvaava dikiiri kaksihaarainen. Piispa käyttää näitä kynttilöitä siunatakseen kirkkokansaa. Väliajat kynttilöitä kantavat alidiakonit. Trikiiri ja dikiiri ovat aina mukana saatoissa silloin kun piispa toimittaa jumalanpalvelusta. Samoin silloin, kun piispa Suuren saaton jälkeen suitsuttaa alttarissa ja solealla, hän kantaa toisessa kädessään dikiiriä ja ylidiakoni tai vanhin diakoneista trikiiriä. Tapa on peräisin Bysantin hovista. Sitä noudatetaan kaikissa muissa jumalanpalveluksissa paitsi ei Jaakobin liturgiassa, joka periytyy alkuseurakunnan noudattamasta kaavasta ja josta siis puuttuvat kaikki bysanttilaiset vaikutteet. == Lähteet == * Arkkimandriitta Arseni: Ortodoksinen sanasto. Helsinki: Otava 1999 ISBN 951-1-15657-8 == Aiheesta muualla == Luokka:Ortodoksisen kirkon käytännöt
Rio Urubu

Rio Urubu on Amazonin sivujoki Brasiliassa, Roraiman osavaltiossa. Se virtaa luoteesta kaakkoon ja yhtyy Amazonin pääuomaan Manausin itäpuolella.Brazil: Canoe Descent of the Río Urubú Mountain Travel Joen pituus on 430 km. Se tulvii säännöllisesti, joten sen varsilla on várzea-kasvillisuutta. == Lähteet == == Aiheesta muualla == Luokka:Brasilian joet Luokka:Amazonin vesistö
Eva Šuranová

Eva Šuranová (o.s. Kucmanová, 24. huhtikuuta 1946 Ózd, Borsod-Abaúj-Zemplén, Unkari – 31. joulukuuta 2016) oli slovakialainen Tšekkoslovakiaa edustanut yleisurheilija ja olympiamitalisti. Hänen päälajinsa oli pituushyppy. Šuranová saavutti Münchenin 1972 olympialaisissa pituushypyssä pronssia tuloksella 667 cm. Rooman EM-kilpailuissa 1974 hän hävisi viidellä senttimetrillä Unkarin Ilona Bruzsenyákille ja sai hopeaa tuloksella 660 cm. Montréalin 1976 olympialaisissa hän jäi karsinnassa ilman tulosta. Tyttönimellään Kucmanová hän osallistui jo 1960-luvulla kaksiin EM-kilpailuihin: Budapestissa 1966 hän sijoittui 12:nneksi tuloksella 598 cm ja Ateenassa 1969 hän oli seitsemäs tuloksella 621 cm. Eva Kucmanová saavutti vuosina 1966–1967 kaksi sisäratojen EM-mitalia 4 × 1 kierroksen viestijuoksussa. Dortmundissa 1966 saavutuksena oli pronssi ajalla 1.22,3 ja Prahassa 1967 hopea ajalla 1.14,0. Molemmissa kisoissa kierroksen pituus oli 160 metriä. ==Lähteet== * * * ===Viitteet=== Luokka:Tšekkoslovakialaiset pituushyppääjät Luokka:Tšekkoslovakialaiset pikajuoksijat Luokka:Tšekkoslovakialaiset olympiamitalistit Luokka:Vuonna 1946 syntyneet Luokka:Vuonna 2016 kuolleet
Sikalat

Sikalat (Svinalängorna) on Susanna Alakosken vuonna 2006 ilmestynyt romaani. Teos on saanut merkittävän ruotsalaisen August-kirjallisuuspalkinnon. Teos on humoristinen nykyajan luokkakuvaus, jossa kurjissa oloissa elävät lapset joutuvat kehittämään omat selviytymiskeinonsa. Suomenkielinen versio julkaistiin 2007 Schildtsin kustantamana ja Katriina Savolaisen suomentamana. Kirjan pohjalta tehtiin elokuva Sovinto, jonka ohjasi Pernilla August. Elokuva sai ensi-iltansa syksyllä 2010, ja sen pääosaa näyttelee Noomi Rapace. ==Lähteet== Luokka:Vuoden 2006 kirjat Luokka:Ruotsalaiset romaanit
Uti possidetis

Uti possidetis () on kansainvälisessä oikeudessa käytetty periaate, jonka mukaan konfliktin päättävät osapuolet pitävät konfliktin aikana valloittamansa alueet ja muun omaisuuden, ellei esimerkiksi tulitaukosopimuksessa määritellä toisin.Radan 2002, s. 68–76. Historiallisesti periaatetta on sovellettu, kun sotaa käyneelle osapuolelle on haluttu antaa laillinen oikeus pitää sodassa valloittamansa alue. Periaatetta sovellettiin ensimmäisen kerran roomalaisessa oikeudessa ratkaisemaan kansalaisten, kuten esimerkiksi naapureiden välisiä rajakiistoja. Valtioiden välisissä rajakiistoissa sitä on käytetty esimerkiksi Saksan–Ranskan sodan rauhanteossa vuonna 1871, kun voittajaosapuoli Preussi liitti Elsass-Lothringenin alueisiinsa. Uti possidetisin vastatermi on status quo ante bellum, jota noudatettaessa osapuolet palaavat ennen sotaa vallinneeseen tilanteeseen, eikä kumpikaan osapuoli hyödy sodasta alueellisesti, taloudellisesti tai poliittisesti. ==Lähteet== * === Viitteet === Luokka:Latinankieliset fraasit Luokka:Diplomatia Luokka:Kansainvälinen oikeus
Atakpamé

Atakpamé on Togon viidenneksi suurin kaupunki ja Plateaux´n alueen pääkaupunki. Jorubien perustaman kaupungin väkiluku on 84 979 (2004). Atakpamé on alueen teollinen keskus, ja se sijaitsee maan suurimman pohjois- eteläsuuntaisen valtatien varressa 161 kilometriä pääkaupunki Lomésta. == Historia == Atakpamé oli Saksan Togomaan hallinnollinen keskus. Ensimmäisen maailmansodan aikana, vuonna 1914 britit ja ranskalaiset toteuttivat operaation, jonka tarkoituksena oli kaapata tai tuhota saksalaisten merkittävä radioasema Kaminassa, Atakpamén lähistöllä. Ympärysvallat pelkäsivät, että saksalaiset pystyisivät pitämään yhteyden Berliiniin ja lähettämään tiedustelutietoja eteenpäin. Operaatio oli lyhyt: se alkoi 6. elokuuta 1914, ja saksalaiset pakotettiin tuhoamaan asemansa 24. päivänä ennen antautumistaan kaksi päivää myöhemmin. == Lähteet == * gazetteer.de == Aiheesta muualla == Luokka:Togon kaupungit
Seriatopora

Seriatopora on kivikorallien suku, johon kuuluu kuusi lajia. Joitakin niistä pidetään akvaariossa. Korallin oksat ovat tavallisesti noin 5 mm leveitä, ja niissä on terävä kärki. Polyypit ovat punaisensävyisiä, oksankärjissä vaaleampia. Suvun jäseniä tavataan riuttojen tasangoilla ja laguuneissa. Suvun jäseniä tavataan indopasifisella merialueella.Arkive == Lajeja == * Seriatopora acleata * Seriatopora caliendrum * Seriatopora dentritica * Seriatopora guttatus * Seriatopora hysterix * Seriatopora stellata == Lähteet == Luokka:Kivikorallit
Sähkötuoli odottaa

Sähkötuoli odottaa (Beyond a Reasonable Doubt) on Fritz Langin ohjaama yhdysvaltalainen film noir -elokuva vuodelta 1956. Sen on käsikirjoittanut Douglas Morrow, ja siinä ovat pääosissa Dana Andrews ja Joan Fontaine. Elokuva jäi Langin viimeiseksi Yhdysvalloissa. == Tuotanto ja vastaanotto == Rikostarinaa Sähkötuoli odottaa valmisteltiin samaan aikaan kuin Langin edellistä elokuvaa Huulipunamurhaaja. Lang oli mukana elokuvan käsikirjoituksen luomisessa Douglas Morrow’n kanssa. Elokuva perustuikin Morrow’n ideaan.McGilligan, s. 417. Elokuvan kuvaukset olivat vaikeat. Lang oli kyllästynyt taistelemaan tuottajia ja näyttelijöitä vastaan, ja toinen pääosanesittäjä Dana Andrews kärsi alkoholismista ja oli usein krapulassa, minkä takia kuvauksia ei pystytty aloittamaan vielä aamupäivällä.McGilligan, s. 418–419. Tuottaja Bert E. Friedlob oli Huulipunamurhaajan aikana sallinut Langille melko vapaat kädet, mutta nyt hän oli koko ajan vaatimassa muutoksia.Ott, s. 263. Lang ei osallistunut elokuvan lopulliseen leikkaamiseen, vaan jätti tämän Gene Fowler Jr.:n vastuulle. Lang lähti viimeisten kuvausten jälkeen kuvauspaikalta ja haukkui tuottaja Friedlobin sekä kertoi, että ei halua enää olla missään tekemisissä Yhdysvaltain elokuvateollisuuden kanssa.McGilligan, s. 420. Lang vihasi elokuvaa, mutta Sähkötuoli odottaa menestyi silti kohtuullisesti. Peter Hyams ohjasi elokuvasta uusintaversion, jonka keskeisimmissä rooleissa ovat Michael Douglas, Amber Tamblyn ja Jesse Metcalfe. Elokuva ilmestyi 2009. == Näyttelijät == == Lähteet == * * === Viitteet === == Aiheesta muualla == * * Luokka:Film noir -elokuvat Luokka:Vuoden 1956 yhdysvaltalaiset elokuvat Luokka:Fritz Langin ohjaamat elokuvat
Nicole Lévêque

Nicole Lévêque (o.s. Sorel, s. 27. tammikuuta 1951 Nuillé-sur-Vicoin, Mayenne, Ranska) on entinen ranskalainen kestävyysjuoksija. Lévêque sijoittui 10 000 metrin juoksussa Helsingin EM-kilpailuissa 1994 sijalle 11 omalla ennätyksellään 32.12,07. Budapestin EM-kilpailuissa 1998 hän sijoittui maratonilla 22:nneksi ajalla 2.36.52. 156-senttinen ja 45 kiloa kilpauransa aikana painanut Lévêque voitti Ranskan mestaruuden 10 000 metrillä ja puolimaratonilla vuonna 1994. Tuona vuonna hän teki siihen mennessä parhaat ranskalaisen juoksemat ajat 15 kilometrin maantiejuoksussa (49.55) ja puolimaratonilla (1.11.35). ==Henkilökohtaiset ennätykset== * 3 000 metrin juoksu: 9.14,72 (1994), hallissa 9.11,67 (1996) * 5 000 metrin juoksu: 15.51,81 (1994) * 10 000 metrin juoksu: 32.12,07 (1994) * 10 kilometrin maantiejuoksu: 33.17 (1994) * 15 kilometrin maantiejuoksu: 49.55 (1994) * 20 kilometrin maantiejuoksu: 1.08.48 (1995) * Puolimaraton: 1.11.35 (1994) ==Lähteet== * * Luokka:Ranskalaiset kestävyysjuoksijat Luokka:Vuonna 1951 syntyneet Luokka:Elävät henkilöt
Leggingsit

Leggingsit (legginsit, legginssit, ) ovat lähinnä naisten vaatekappale, puolipitkät tai pitkät alushousut, joita voi käyttää myös päällysvaatteena. Leggingsit muistuttavat suurimmaksi osaksi sukkahousuja. Niitä pidetään useimmiten lyhyiden mekkojen, hameiden ja nykyään myös shortsien, toppien ja huppareiden kanssa. Leggingseistä on kehittynyt erilaisia versioita, esimerkiksi nahka- ja farkkuleggingsit. Leggingsejä myydään eri väreissä. Leggingsit olivat suuressa suosiossa 1980- ja 1990-lukujen vaihteessa. Valikoima on kasvanut runsaasti 2000-luvulla. Miesten leggingsejä kutsutaan meggingseiksi.Inka Simola: Juri Nummelin – mies meggingseissä, Me Naiset 26.7.2012. Viitattu 29.5.2014. Ne muistuttavat miesten pitkiä alushousuja.Juri Nummelin: Menoasuksi meggingsit? , Turun Sanomat 1.10.2009 . Viitattu 29.5.2014. == Lähteet == ==Aiheesta muualla== Luokka:Housut Luokka:2000-luvun muoti Luokka:2010-luvun muoti Luokka:Alusvaatteet
Michèle Beugnet

Michèle Beugnet (s. 15. huhtikuuta 1950) on entinen ranskalainen yleisurheilija, jonka päälaji oli pikajuoksu. Beugnet sijoittui Helsingin EM- kilpailuissa 1971 seitsemänneksi 4 × 100 metrin viestijuoksussa ajalla 45,5 s. Sisäratojen EM-kilpailuihin hän osallistui vuosina 1971–1973 ja saavutti Grenoblessa 1972 hopeaa 4 × 1 kierroksen viestijuoksussa ajalla 1.27,6 (radan pituus oli 180 metriä). Beugnet on 174 senttimetriä pitkä ja painoi kilpavuosinaan 58 kiloa. ==Henkilökohtaiset ennätykset== * 100 metrin juoksu: 11,7 s (1971) * 200 metrin juoksu: 24,2 s (1970) * 100 metrin aitajuoksu: 14,1 s (1973) * Keihäänheitto: 39,04 m (1973) ==Lähteet== * * * Luokka:Ranskalaiset pikajuoksijat Luokka:Vuonna 1950 syntyneet Luokka:Elävät henkilöt
Bert E. Friedlob

Bert E. Friedlob (18. lokakuuta 1906 – 7. lokakuuta 1956) oli yhdysvaltalainen elokuvatuottaja. Friedlob tuli Hollywoodiin kolmannen avioliittonsa kautta. Hän oli naimisissa näyttelijä Eleanor Parkerin kanssa. Heidän avioeronsa jälkeen Friedlob alkoi tuottaa elokuvia.McGilligan, s. 415 Friedlobin ensimmäinen tuotanto oli Kerskuri vuodelta 1950. Friedlob ei ehtinyt tuottaa kuin seitsemän elokuvaa ennen kuolemaansa. Hänen viimeiseksi elokuvakseen jäi Fritz Langin ohjaama Sähkötuoli odottaa, joka oli myös Langin viimeinen työ Yhdysvalloissa. Friedlob kuoli pian, sen jälkeen kun Sähkötuoli odottaa sai ensi-iltansa.McGilligan, s. 420 == Filmografia == *Kerskuri (The Fireball, 1950) *Miljonääri koukussa (A Millionaire for Christy, 1951) *Teräsansa (The Steel Trap, 1952) *Sammuva tähti (The Star, 1952) *Kesytön (Untamed, 1955) *Huulipunamurhaaja (While the City Sleeps, 1956) *Sähkötuoli odottaa (Beyond a Reasonable Doubt, 1956) == Lähteet == * === Viitteet === == Aiheesta muualla == * * Luokka:Yhdysvaltalaiset elokuvatuottajat Luokka:Vuonna 1906 syntyneet Luokka:Vuonna 1956 kuolleet
Gabrielle Meyer

Gabrielle Morère (o.s. Meyer, 10. toukokuuta 1947 Toulouse, Haute-Garonne – 18. marraskuuta 2018 Lavignac, Haute-Vienne) oli ranskalainen pikajuoksija. Gabrielle Meyer osallistui arvokilpailuihin ensimmäisen kerran 19-vuotiaana Budapestin EM-kilpailuissa 1966. Tuolloin hän sijoittui 4 × 100 metrin viestijuoksussa kahdeksanneksi ajalla 45,7 s sekä karsiutui 200 metrin juoksun välierissä ajalla 25,2 s ja 100 metrin juoksun alkuerissä ajalla 12,2 s. Méxicon 1968 olympialaisissa hän sijoittui viestissä kahdeksanneksi ajalla 44,2 s ja karsiutui 100 metrin puolivälierissä ajalla 11,6 s. Ateenan EM- kilpailuissa 1969 hän oli viestissä neljäs ajalla 44,6 s ja 200 metrillä viides ajalla 23,7 s. Helsingin EM-kilpailuissa 1971 hän sijoittui viestissä seitsemänneksi ajalla 45,5 s ja karsiutui 200 metrin välierissä ajalla 24,3 s. Meyer voitti Ranskan mestaruuden 100 metrin juoksussa vuosina 1965, 1966 ja 1967 sekä 200 metrin juoksussa vuosina 1965 ja 1966. Hän sivusi 200 metrin juoksun Ranskan ennätystä 23,7 s lokakuussa 1967 Méxicossa. Hän kuului Ranskan ennätystä 4 × 100 metrin viestijuoksussa parantaneeseen joukkueeseen useita kertoja, viimeksi Méxicon 1968 olympialaisissa. ==Lähteet== * * ===Viitteet=== Luokka:Ranskalaiset pikajuoksijat Luokka:Vuonna 1947 syntyneet Luokka:Vuonna 2018 kuolleet
Danielle Guéneau

Danielle Ménard (o.s. Guéneau, s. 21. elokuuta 1947 Pornic, Loire-Atlantique, Ranska) on entinen ranskalainen pikajuoksija. Danielle Guéneau kilpaili 17-vuotiaana Tokion 1964 olympialaisissa ja sijoittui 4 × 100 metrin viestijuoksussa kahdeksanneksi ajalla 46,1 s sekä karsiutui 100 metrin juoksun puolivälierissä ajalla 11,8 s. Budapestin EM-kilpailuissa 1966 hän sijoittui viestissä kahdeksanneksi Ranskan ennätyksellä 45,7 s sekä karsiutui 80 metrin aitajuoksun välierissä ajalla 11,1 s. Tämän jälkeen hän ei enää arvokisoissa esiintynyt. Guéneau voitti Ranskan mestaruuden 100 metrin juoksussa vuonna 1964 sekä 80 metrin aitajuoksussa vuosina 1966 ja 1967. Hän kuului Ranskan ennätyksen 4 × 100 metrin viestijuoksussa juosseeseen joukkueeseen useita kertoja, viimeksi kesäkuussa 1967. Hän on pituudeltaan 162-senttinen ja painoi kilpavuosinaan 52 kiloa. ==Henkilökohtaiset ennätykset== * 100 metrin juoksu: 11,7 s (1964) * 200 metrin juoksu: 25,4 s (1965) * 80 metrin aitajuoksu: 10,9 s (1966) ==Lähteet== * * Luokka:Ranskalaiset pikajuoksijat Luokka:Vuonna 1947 syntyneet Luokka:Elävät henkilöt
Dương Văn Minh

Dương Văn Minh (16. helmikuuta 1916 – 6. elokuuta 2001) oli etelävietnamilainen kenraali ja Etelä-Vietnamin johtaja. Dương komensi Etelä- Vietnamin armeijaa presidentti Ngô Đình Diệmin aikana. Vuonna 1963 hänestä tuli maan johtaja sotilasvallankaappauksessa, jossa Ngô tapettiin. Dươngin valtakausi kesti vain kolme kuukautta ennen seuraavaa vallankaappausta. Vuonna 1975 hän oli jälleen presidenttinä muutaman päivän ennen maan antautumista Pohjois-Vietnamille. Dương Văn Minh tunnettiin lempinimellä ”Big Minh” (”Iso- Minh”), koska hän oli huomattavasti muita maan armeijan sotilaita kookkaampi. Minh oli kotoisin Mỹ Thosta Mekongjoen suistosta. Hän opiskeli Saigonissa huippuluokan ranskalaisessa koulussa. Hän aloitti armeijauransa 1940-luvulla Ranskan siirtomaa-armeijassa (Corps Indigène). Hän oli yksi noin 50 vietnamilaisesta, jotka kohosivat upseerin arvoon. Liityttyään Etelä-Vietnamin armeijaan hän opiskeli myös Yhdysvalloissa Fort Leavenworthissa Kansasissa. Armeijan palveluksessa hän kukisti Hòa Hảo -uskonlahkon ja Bình Xuyên -merirosvot. Etelä-Vietnamin toiseksi korkea-arvoisimpana komentajana hän johti vuonna 1963 Yhdysvaltain tukemaa vallankaappausta, jolla epäsuosittu Ngô Đình Diệm syrjäytettiin. Ngô teloitettiin seuraavana päivänä veljensä Ngô Ðình Nhun kanssa. Minh nousi sotilasjuntan johtoon 6. marraskuuta 1963. Hänen valtakautensa kesti vain muutaman kuukauden ennen kuin kenraali Nguyễn Khánh syrjäytti hänet 30. tammikuuta 1964. Dương Văn Minh pakeni Bangkokiin. Hänellä oli edelleen tukijoita Yhdysvalloissa, etenkin CIA:ssa. Maanpaossa Minh kirjoitti artikkelin arvostettuun Foreign Affairs -lehteen, jossa hän tuomitsi kaikki neuvottelut kommunistien kanssa. Hän palasi lopulta maanpaosta Yhdysvaltain tuella. Kotimaassaan hän vastusti kenraali Nguyễn Văn Thiệun valtaa ja oli aikeissa asettua tätä vastaan vaaleissa 1971, mutta hänkin vetäytyi muiden vastaehdokkaiden tavoin, kun kävi ilmeiseksi että vaalit olivat järjestetyt. Huhtikuun lopulla 1975, kun Etelä-Vietnamin tappio kävi ilmeiseksi, Nguyễn Văn Thiệu pakeni maasta ja luovutti vallan varapresidentti Trần Văn Hươngille, joka yritti neuvotella pohjoisen edustajien kanssa. Kun tapaaminen epäonnistui, hän luovutti vallan 28. huhtikuuta kenraali Dương Văn Minhille. Pohjoisella ei ollut tässä vaiheessa enää mitään tarvetta neuvotella Etelä-Vietnamin edustajien kanssa. Dương Văn Minh ilmoitti 30. huhtikuuta 1975 radiossa luovuttavansa vallan ja iltapäivällä Etelä-Vietnamin hallituksen hajottamisesta. Dương Văn Minh asui kahdeksan vuotta eristettynä huvilassaan Vietnamissa ja muutti Pariisiin poikiensa luo 1983. Myöhemmin hän siirtyi Kalifornian Pasadenaan asumaan tyttärensä lähellä. ==Lähteet== * General Duong Van MinhIndependent * ===Viitteet=== Luokka:Etelä-Vietnamin johtajat Luokka:Vuonna 1916 syntyneet Luokka:Vuonna 2001 kuolleet
Fingon

Fingon Fingolfinin poika on J.R.R. Tolkienin luoman fantasiataruston noldor- haltioihin kuuluva henkilö. Fingon oli Fingolfinin vanhin poika. Kun suuri osa noldoria lähti Amanista Beleriandiin Ensimmäisen ajan alussa, Fingon oli mukana. Hän paransi noldorin huoneiden välillä olleen kaunan pelastamalla Maedhrosin Thangorodrimin vankeudesta. Fingon hallitsi elämänsä aikana alueita Hithlumissa. Hän tuli noldorin korkeaksi kuninkaaksi Fingolfinin kuoltua kaksintaistelussa Morgothia vastaan ja johti suurta haltiain ja ihmisten sotajoukkoa Nirnaeth Arnoediadissa. Noldor ja heidän liittolaisensa kuitenkin joutuivat häviölle, jolloin Fingonin armeija tuhottiin miltei kokonaan. Fingon jäi taistelemaan yksin Gothmogia, balrogien johtajaa vastaan. Hän selviytyi kamppailussa kunnes hänen takaansa tuli toinen balrog syösten hänen päälleen tulipyörteen. Lopulta Gothmog nuiji hänet maahan, jolloin Turgonista, hänen veljestään, tuli noldorin korkea kuningas. Luokka:Keski-Maan henkilöhahmot Luokka:Kuvitteelliset kuninkaalliset pl:Lista Calaquendich#Fingon
Maljakorallit

Maljakorallit (Caryophylliidae) on kivikorallien heimo, johon kuuluu 296 lajia, jotka jaetaan 88 sukuun. Näistä 51 suvun lajeja on edelleen elossa, muut tunnetaan fossiileista.Tree of Life Joukossa on sekä sellaisia lajeja, joilla on symbioottisia zooxanthellae-leviä, että sellaisia, joilla näitä leviä ei ole. Maljakoralleja tavataan kaikilla valtamerillä Etelämantereen rannikolta pohjoiselle napapiirille asti. Monet niistä suvuista, joilla on symbioottisia leviä, osallistuvat koralliriuttojen rakentamiseen. Toisia tavataan syvältäkin merestä. Heimon lajien tieteellistä luokittelua uudella tavalla harkitaan, sillä se lienee polyfyleettinen. == Esimerkkejä suvuista == * Euphyllia, jossa on monia akvaarioissa pidettyjä lajeja * Lophelia, jota elää Norjan ja Britannian rannikoilla * Catalaphyllia == Lähteet == Luokka:Kivikorallit
Nguyễn Khánh

Nguyễn Khánh (8. marraskuuta 1927, Trà Vinh, Ranskan Indokiina - 11\. tammikuuta 2013 San José, Yhdysvallathttp://www.nytimes.com/2013/01/28/world/asia/nguyen-khanh-general- who-led-coup-in-south-vietnam-dies-at-86.html) oli Etelä-Vietnamin asevoimien komentaja ja maan johtaja Vietnamin sodan aikana 1964. == Elämäkerta == Khánh oli kotoisin pienestä Tra Vinhin rajakaupungista etelä-Vietnamista. Hän liittyi Ranskan siirtomaa-armeijaan vuonna 1954, samana vuonna kun Ranska vetäytyi Indokiinasta.NYT Hän nousi myöhemmin Etelä-Vietnamin armeijan pääesikunnan päälliköksi kenraali Dương Văn Minhin alaisuudessa. Hän oli mukana syrjäyttämässä ja teloittamassa presidentti Ngô Đình Diệmia 1. marraskuuta 1963."Nguyen Khanh." Encyclopædia Britannica. 2009. Encyclopædia Britannica Online. 19 May. 2009 Hän johti 30. tammikuuta 1964 vallankaappausta, jossa Dương Văn Minh syrjäytettiin. Tämä asetetiin kotiarestiin, vaikka hän saikin jäädä nimelliseksi valtionpäämieheksi. Nguyễn Khánhista tuli Ngô Đình Diệmin syrjäyttäneen vallankumouksellisen sotilasneuvoston puhemies. Hän johti maan hallitusta tammi–lokakuussa 1964. Hänen valtakautensa oli epävakaa ja häntä vastaan tehtiin useita kaappausyrityksiä. Hän ehti kuitenkin saattaa voimaan uuden perustuslain, jonka Yhdysvaltain suurlähetystö auttoi laatimaan. Syyskuussa 1964 sotilasneuvosto nimitti presidentiksi Phan Khắc Sửun ja Trần Văn Hươngin pääministeriksi. Nguyễn Khánh jäi armeijan johtoon. Nguyễn Khánh pysyi vallassa noin vuoden, kunnes Nguyễn Cao Kỳ syrjäytti hänet. Nguyễn Khánh nimitettiin lähettilääksi Ranskaan, todellisuudessa hänet ajettiin maanpakoon. Vuonna 1977 Nguyễn Khánh emigroitui vaimonsa ja kuuden lapsensa kanssa Yhdysvaltoihin. Vuonna 2005 Khánh valittiin Anaheimissa valtionpäämieheksi Garden Grovessa Kaliforniassa toimivaan Vapaan Vietnamin hallitukseenBEFORE 5,000 FELLOW COUNTRYMEN GENERAL NGUYEN KHANH TOOK OATH OF OFFICE AS GOVERNMENT OF VN CHIEF OF STATE , gfvn.org]. ==Lähteet== == Aiheesta muualla == Luokka:Etelä-Vietnamin johtajat Luokka:Vuonna 2013 kuolleet Luokka:Vuonna 1927 syntyneet
Jemenin kuningaskunta

Jemenin kuningaskunta eli Pohjois-Jemen oli vuosina 1918–1962 valtio nykyisen Jemenin pohjoisosassa. Maan pääkaupunki oli Ta'izz. Tuolla alueella oli ollut pitkään šiialaisia, jotka hangoittelivat osmanien valtaa vastaan, ja Osmanivaltakunnan romahdettua vuonna 1918 alue julistettiin itsenäiseksi. Valtio liittyi perustajajäsenenä Arabiliittoon vuonna 1945 ja YK:hon vuonna 1947. Valtiota hallitsi imaami, kunnes vuonna 1962 silloinen imaami syrjäytettiin egyptiläisten tukemalla vallankaappauksella, ja kuningaskunnan tilalle perustettiin Jemenin arabitasavalta.Flagspot == Lähteet == == Aiheesta muualla == Luokka:Lähi-idän entiset valtiot Luokka:Jemenin historia